**Azər Xudiyev İbrahim oğlu**— tibbi media və biznes təşkilatçısı,politoloq. SƏHİYYƏ TV-nin  təsisçisi, Azərbaycan Əczaçı Sahibkarlar 
Assosiasiyasının rəhbəri

Həyatı
------

Azər İbrahim oğlu Xudiyev 15 noyabr 1980-ci ildə Bakı şəhərində ziyalı ailəsində dünyaya gəlib. Bakı şəhər 42 saylı orta məktəbini bitirib. Azər Xudiyev Azərbaycanda tibbi jurnalistikanın əsasını qoyub. Onun rəhbərliyiylə ixtisas həkimləri jurnalistika tariximizdə ilk dəfə gündəlik televiziya proqramlarının aparıcısı olub, tibbi proqramların dominant olduğu 24 saatlıq efir proqramı qurulub. Azər Xudiyevin səyləri nəticəsində Azərbaycanda 2020-ci ildə ilk onlayn tibbi televiziya  və ilk onlayn klinika fəaliyyətə başlayıb.

Təhsili
-------

Siyasi elmlərə olan maraq Azər Xudiyevi Azərbaycan Respublikasının Prezidenti yanında Dövlət İdarəçilik Akademiyası politologiya fakultəsinə gətirib. Azər Xudiyev 2001-ci ildə bakalavr  dərəcəsinə və 2003-cü  ildə magist dərəcəsinə yiyələnərək politologiya ixtisası üzrə fərqlənmə diplomu ilə Akademiyanın məzunu olmuşdur. 2013-cü ildə Azərbaycan Dövlət İqtisad Universitetində doktorantura təhsilini müvəffəqiyyətlə bitirib. İcitmai və elmi fəaliyyəti dövründə ölkənin həyati yüklü problemlərinin həlli üçün vətəndaş mövqeyindən çıxış edib, dövlətçilik ənənələrinin qorunmasında fəallığı ilə seçilib.

Fəaliyyəti
----------

2005-ci ildən səhiyyə sahəsində menecment, marketinq və satış fəaliyyəti aparan  peşəkar konsaltinq xidmətinin yaranması ideyasıyla çıxış edib və belə bir şirkəti yaradıb. Şirkət əczaçılıq sahəsində marketinq, bazar araşdırmaçılığı, rəqabət şəraiti, analoji malların meydana çıxması ehtimalları sahəsini öyrənir və məhsul satışını təşkil edirdi. Azər Xudiyev sahə üzrə əsas konsultant olaraq bir çox mütərəqqi marketinq tətbiqlərinin yerli bazara gətirlməsində xüsusi fəallıq nümayiş etdirib və uğur qazanıb. 

Azər Xudiyevin qurduğu ilk onlayn klinika müxtəlif sahə üzrə həkimlərin iştirakıyla sosial platformalar üzərindən 8 saatlıq canlı yaylımlar təşkil edib. Müxtəlif sosial şəbəkə seqmentlərindən yayımlanmış tibbi-maarifləndirici 3000 videomaterial hazırda həkimlərin əsas yaddaş bazasıdır. Medical Media bazasında 50-dən çox tibbi-publisistik proqram istehsal olunur və yayımlanır. 2021-ci ildə Azər Xudiyevin təşəbbüsüylə Medical Media Şirkəti Milli Teleradio Şurasının yerüstü televiziya yayım tezliyi üçün tenderində iştirakçı olub. 2022-ci ildə Azər Xudiyev dünyada ilk tibb kanalı SƏHİYYƏ TV peyk və kabel televizyasını yaradıb. SƏHİYYƏ TV "Azərspace" peyki vasitəsiylə yayımlanır. Azər Xudiyev ölkənin nüfuzlu ictimai təşkilatlarından olan Azərbaycan Əczaçı Sahibkarlar Assosiasiyasının təsisçisi və sədridir. Assosiyasiya əczaçılıq işinin təbliğində, əczaçı dəyərlərinin, ölkə əczaçılarının hüquqlarının müdafiəsində, əczaçılıq üzrə ixtisaslşmış kadrların yetişməsində misilsiz xidmətlər göstərib.Şirkətin əsas fəaliyyət istiqamətlərindən biri tibbi maarifçilik olub. Medical Media Şirkəti ölkədə ilk ixtisaslaşmış marketinq və tibbi maarifçilik bazasıdır.

Filmləri
--------

Azər Xudiyev yaradıcı fəaliyyətlə məşğul olur. Onun ideyası ilə bir çox tibbi bədii-sənədli filmlər və televizya proqramları istehsal olunub. Pandemiya dövründə koronavirusla mübarizədə maarifçilik missiyası daşıyan "COVID PALATASI" canlı televiziya proqramı, Azərbaycanda ilk dəfə elmi araşdırmanının ekran həlli olan və beynəlxalq yarışmaların qalibi seçilən "SON HƏDD" film-tamaşası, şəhid həkimlərimizə həsr olunmuş "ŞƏFADAN ŞƏHADƏTƏ"  bədii filmi, cühmuriyyət tarximizinin həkimlərinə həsr olunmuş "100 İLİN HƏKİMLƏRİ" bədii çağırış filmi və sairə bu kimi orjinal yaradıcı həlli olan təşəbbüslər Azər Xudiyevə məxsusdur.

Azər Xudiyevin təşəbbüsüylə Azərbaycanın ilk Rok Festivalı təşkil olunub. Qala konserti 11 iyun 2022-ci ildə Heydər Əliyev Sarayında keçirilən festivalda ölkənin nüfuzlu rok qrupları iştirak edib. Azər Xudiyevin dəvətiylə Azərbaycan Tibb Univeristetinin, İ.M.Seçenov adına Birinci Moskva Dövlət Tibb Universitetinin Bakı filialının minlərlə tələbəsi və məzunu Heydər Əliyev Sarayındakı qala konsertdə iştirak edib. Gələcəyin həkimlərinin şəxsiyyət kimi  formalaşmasında, gənclərin milli ruhda tərbiyə almasında bu festivalın böyük əhəmiyyəti vardır.

Təltifləri
----------

Bir çox nüfuzlu yerli və beynəlxalq elmi cəmiyyətlər Azər Xudiyevi dünyada səhiyyə maarifçilyi sahəsində apardığı işlərə görə mükafatlandırıb. Avropa Təbiət Elmləri Akademiyası Beynəlxalq Mükafat Komitəsinin qərarı ilə Azər Xudiyev dünya tibb sahəsində xidmətlərinə görə "Avropa Xidmət Ordeni" ilə təltif edilib. Türk Dünyası Araşdırmaları Beynəlxalq Elmlər Akademiyası Medical Media Şirkətinin rəhbərini səhiyyə sahəsində maarifçilik fəaliyyətinə və türk dövlətləri arasında əməkdaşlığın dərinləşməsində  xidmətlərinə görə Akademiyanın fəxri doktoru diplomuyla mükafatlandırıb. Azər Xudiyev Qarabağın işğaldan azad olunması uğrunda göstərdiyi xidmətlərə görə, dəfələrlə Müdafiə Nazirliyinin  xüsusi təşəkkürnamə diplomlarına layiq görülülüb.

Xarici keçidlər
---------------

* **Səhiyyə TV-nin rəhbəri: "Azərbaycanda bunu ilk dəfə biz etdik" - Müsahibə**
* **Azərbaycan həkimi "hüquqşünas", "sosioloq"obrazından qurtulmalıdır - SƏHİYYƏ TV-nin rəhbəri həkimlərə səsləndi**
* **"Səhiyyə şou deyil, fədakarlıqdır" – Azər Xudiyev+MÜSAHİBƏ**
* **Qızıl Aypara ilə Səhiyyə TV memorandum imzaladı**